**VZOREC POGODBE (RAZPISNI OBRAZEC ŠT. 6)**

**Republika Slovenija, Ministrstvo za kohezijo in regionalni razvoj**, Kotnikova ulica 5, 1000 Ljubljana, ki ga zastopa minister dr. Aleksander Jevšek,

ID za DDV: SI68256809

Matična številka: 2362551000

(v nadaljevanju: ministrstvo)

in

**Občina \_\_\_\_\_\_\_\_\_\_\_\_\_\_\_\_\_\_\_\_** , (naslov), (pošta), ki jo zastopa župan/ja …………………………….,

Matična številka:

ID za DDV:

Transakcijski račun: IBAN

(v nadaljevanju: občina)

skleneta naslednjo

POGODBO št.

O SOFINANCIRANJU PROJEKTA »…..«

1. člen

Pogodbeni stranki uvodoma ugotavljata, da je pravna podlaga za sklenitev te pogodbe:

* Zakon o romski skupnosti v Republiki Sloveniji (Uradni list RS, št. 33/07),
* Zakon o spodbujanju skladnega regionalnega razvoja (Uradni list RS, št. 20/11, 57/12, [46/16](http://www.uradni-list.si/1/objava.jsp?sop=2016-01-1996) in 18/23 – ZDU-1O),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23; v nadaljnjem besedilu: ZJF),
* Proračun Republike Slovenije za leto 2024 (DP2024) (Uradni list RS, št. 150/22 in 123/23),
* Proračun Republike Slovenije za leto 2025 (DP2025) (Uradni list RS, št. 123/23),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23 – ZJF-I, 97/23 in 123/23 – ZIPRS2425),
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba o izvajanju ukrepov endogene regionalne politike (Uradni list RS, št. 16/13, 78/15, 46/19 in 63/23),
* javni razpis za sofinanciranje projektov osnovne komunalne infrastrukture v romskih naseljih v letih 2025 in 2026, ki ga je ministrstvo dne ……. objavilo v Uradnem listu RS, št. URL in razpisna dokumentacija javnega razpisa,
* vloga občine zavedena v informacijskem sistemu za upravljanje z dokumentarnim gradivom ministrstva pod oznako …. (št.: IS Krpan).

2. člen

Predmet te pogodbe je sofinanciranje izvedbe investicijskega projekta NAZIV PROJEKTA, skladno z vlogo občine na javni razpis v skupni vrednosti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR.

3. člen

Predmet sofinanciranja po tej pogodbi so naslednji upravičeni stroški:

* stroški gradbenih, obrtniških in instalacijskih del brez DDV
* stroški storitev strokovnega nadzora pri gradnji brez DDV

Davek na dodano vrednost, davek na promet nepremičnin in drugi davki, stroški izdelave projektne in investicijske dokumentacije, stroški morebitnega odkupa zemljišč in odškodnine niso upravičeni strošek.

4. člen

Pogodbena vrednost za sofinanciranje izvedbe investicijskega projekta iz 2. člena te pogodbe znaša največ do 0,00 EUR (z besedo: ) v letu (2025 ali 2026),

oziroma največ do razlike med vrednostjo izvedenih del ali storitev, po predloženih situacijah ali računih, in drugimi viri, opredeljenimi v vlogi.

Sredstva so zagotovljena na proračunski postavki 231137 - Infrastruktura na območjih kjer žive Romske etnične skupnosti.

Upravičeni stroški so tisti stroški, ki so opredeljeni v 3. členu te pogodbe in so nastali in bili plačani v času od 1. 1. 2025 oziroma od potrditve sklepa DIIP, če je bil ta sprejet po 1. 1. 2025 do dneva, ko je bil poslan zahtevek za izplačilo na ministrstvo za projekte sofinancirane v letu 2025 in od 1. 1. 2026 oziroma od potrditve sklepa DIIP, če je bil ta sprejet po 1. 1. 2026 do dneva, ko je bil poslan zahtevek za izplačilo na ministrstvo za projekte sofinancirane v letu 2026.

Ministrstvo bo sofinanciralo le upravičene stroške, nastale od 1. 1. 2025 oziroma od potrditve sklepa DIIP, če je bil ta sprejet po 1. 1. 2025, do najkasneje 31. 10. 2025 za pogodbeno dogovorjeno sofinanciranje v letu 2025, oziroma od 1. 1. 2026 oziroma od potrditve sklepa DIIP, če je bil ta sprejet po 1. 1. 2026, do 31. 10. 2026 za pogodbeno dogovorjeno sofinanciranje v letu 2026.

Skrajni rok za zaključek enoletnega projekta v letu 2025 je 31. 12. 2025, v letu 2026 pa 31. 12. 2026. Skrajni rok za zaključek večletnega projekta je 31. 12. 2027.

V primeru, da se izkaže, da je celotna vrednost upravičenih stroškov nižja od opredeljenih v tej pogodbi, se ustrezno zniža znesek sofinanciranja, ministrstvo pa je upravičeno zahtevati vračilo preveč izplačanih sredstev skupaj z zakonskimi zamudnimi obrestmi od dneva izplačila na TRR občine do dneva nakazila v proračun RS.

Izplačila ministrstva so odvisna od razpoložljivosti proračunskih sredstev in veljavnega programa za ta namen. Če bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis in izdane sklepe o sofinanciranju ali skladno s pogodbo o sofinanciranju določi novo pogodbeno vrednost ali dinamiko izplačil. Če se izbrani prijavitelj ne strinja s predlogom ministrstva, se šteje, da odstopa od vloge oziroma od pogodbe o sofinanciranju.

V posameznem proračunskem letu odobrenih in neizkoriščenih sredstev ni mogoče koristiti v prihodnjih letih.

5. člen

Sredstva iz te pogodbe so namenska in jih sme občina uporabljati izključno v skladu s pogoji navedenimi v tej pogodbi, načrtom porabe in pravili stroke.

V primeru ugotovljene nenamenske porabe sredstev lahko ministrstvo odstopi od pogodbe ter od občine zahteva vračilo prejetih sredstev skupaj z zakonskimi zamudnimi obrestmi od dneva izplačila na TRR občine do dneva nakazila v proračun RS.

6. člen

Ministrstvo bo sredstva iz 4. člena pogodbe izplačalo na osnovi pravočasnih in pravilno izstavljenih zahtevkov za izplačila, ki jih pripravi občina na podlagi nastalih upravičenih stroškov in izdatkov za te stroške.

Osnova za izplačilo sredstev je posredovan e-račun preko sistema eRačuni pri Upravi Republike Slovenije za javna plačila (v nadaljnjem besedilu: UJP) in zahtevek za izplačilo, ki ga bo v pogodbenem roku pripravila posamezna občina, potrdil pa skrbnik pogodbe na ministrstvu. V zahtevku za izplačilo mora biti obvezno naveden sklic na številko pogodbe, na podlagi katere se izstavlja.

Zahtevek za izplačilo (Priloga št. 1) na predpisanem obrazcu z vsemi prilogami mora občina ministrstvu posredovati po elektronski pošti na naslov gp.mkrr@gov.si istočasno kot e-račun in se smatra kot sestavni dela e-računa. Obvezne so naslednje priloge:

* poročilo o opravljenih delih (priloga št. 2);
* vse sklenjene pogodbe s prilogami za aktivnosti, ki so predmet sofinanciranja;
* sklepe o izbiri izvajalcev in morebitna druga dokazila o izvedenih postopkih javnih naročil za vse pogodbe iz prejšnje alineje;
* izstavljene račune, potrjene s strani skrbnikov izvajalskih pogodb, iz katerih je razvidna namenska poraba sredstev na investicijskem projektu;
* izstavljene gradbene situacije izvajalcev, potrjene s strani vršilca strokovnega nadzora in skrbnikov izvajalskih pogodb, iz katerih je razvidna namenska poraba sredstev na investicijskem projektu;
* potrdila o plačilih vseh računov oziroma gradbenih situacij, priloženih zahtevku za izplačilo;
* načrt razvojnih programov občine, iz katerega je razvidno, da je investicijski projekt imensko in vrednostno usklajen, razen v primeru, ko je bil investicijski projekt imensko in vrednostno usklajen že ob oddaji vloge;
* izjavo, da so vse kopije računov in potrdil o plačilih računov izvajalcem enake originalom (priloga pogodbe št. 4).

Za vsak strošek, pri katerem se ob pregledu zahtevka za izplačilo ne izkaže neposredna povezava med nastankom stroška in izvedbo investicijskega projekta, ne glede na to, ali ta dejansko obstaja, lahko ministrstvo od občine zahteva dodatna pojasnila o nastanku stroška ter njegovi povezavi z investicijskim projektom ali izjavo, da je nastanek stroška povezan z izvedbo investicijskega projekta.

V primeru, da ministrstvo oceni, da dodatna pojasnila ali izjava ne izkazujeta povezave med nastankom stroška in izvedbo investicijskega projekta, lahko izplačilo za sporni del zahtevka za izplačilo zmanjša ali zahtevek za izplačilo v celoti zavrne. O zmanjšanju izplačila za sporni del mora ministrstvo občino predhodno obvestiti. Občina je v takem primeru, na zahtevo ministrstva, dolžna v postavljenem roku, predložiti ali nov zahtevek za izplačilo v obliki e-računa za nesporni del oziroma zmanjšan za sporni del ali dobropis za znesek razlike. Če občina ne stori nič od navedenega, se šteje, da je odstopila od zahtevka v celoti.

7. člen

Ministrstvo bo nakazalo pogodbeni znesek v roku, ki ga določa veljavni zakon, ki ureja izvrševanje proračuna oz. največ trideset dni od prejema e-računa, pravilnega zahtevka za izplačilo in prilog iz 6. člena te pogodbe.

Ministrstvo izvrši nakazila na transakcijski račun občine, številka: IBAN\_\_\_\_\_\_\_\_\_\_\_\_\_, odprt pri UJP.

Občina terjatev do ministrstva iz naslova te pogodbe ne sme odstopiti ali odstopiti v zavarovanje tretjim pravnim ali fizičnim osebam ali na terjatvah do ministrstva iz naslova te pogodbe ustanoviti zastavne pravice ali s sredstvi pridobljenimi na podlagi te pogodbe, razpolagati v nasprotju s 5. členom pogodbe.

8. člen

Skrajni rok za oddajo e-računov, zahtevkov za izplačila in dokazil je 7. 11. 2025 za sredstva, dodeljena v letu 2025, in 6. 11. 2026 za sredstva, dodeljena v letu 2026. V primeru zamude občina izgubi pravico do koriščenja sredstev, uveljavljanih z zahtevkom izstavljenim z zamudo.

Občina lahko sproti posreduje ministrstvu delne zahtevke za izplačila.

9. člen

Ministrstvo in druge institucije pristojne za nadzor nad porabo proračunskih sredstev lahko kadarkoli preverjajo namensko porabo sredstev. Za spremljanje in nadzor porabe proračunskih sredstev lahko ministrstvo pooblasti tudi neodvisne zunanje izvajalce.

Občina se obvezuje, da bo v vseh primerih nadzora porabe proračunskih sredstev zagotovila pogoje za opravljanje nadzora in omogočila vpogled v projektno in izvajalsko dokumentacijo v vsaki točki projekta.

Nadzor se izvaja v skladu s predpisi za nadziranje namenskosti porabe proračunskih sredstev.

Če je občina prejela nakazilo sredstev, pa se pozneje pri nadzoru nad porabo proračunskih sredstev za investicijski projekt izkaže, da je bilo nakazilo neupravičeno, lahko ministrstvo odstopi od pogodbe ter zahteva vračilo izplačanih sredstev.

10. člen

Občina se zavezuje, da:

* bo investicijski projekt izvajala s skrbnostjo dobrega gospodarja;
* bo sredstva porabila namensko za investicijski projekt in upravičene stroške določene v 2. in 3. členu te pogodbe;
* bo izvajala in vodila projekt v skladu z veljavno zakonodajo;
* bo zagotovila strokovni nadzor nad izvajanjem projekta;
* bo najpozneje do 15. 1. 2026/2027/2028 ministrstvu posredovala vmesno ali končno poročilo, oziroma ob zaključku projekta končno poročilo o izvedbi in financiranju večletnega projekta;
* bo hranila dokumentacijo v zvezi z načrtom porabe in investicijskim projektom skladno z uredbo, ki ureja upravno poslovanje;
* terjatev do ministrstva iz naslova te pogodbe ne bo prenesla na koga drugega niti odstopila v zavarovanje ter da na terjatvah do ministrstva iz naslova te pogodbe ne bo ustanovila zastavne pravice in s sredstvi pridobljenimi na podlagi te pogodbe ne bo razpolagala v nasprotju s 5. členom pogodbe;
* bo upoštevala morebitna dodatna navodila ministrstva v zvezi z izvajanjem projekta in predložitvijo zahtevkov za izplačila in poročili;
* bo projekt izvajala pravilno, zakonito, gospodarno in učinkovito;
* bo rezultat dokončanega projekta uporabljala v skladu z namenom sofinanciranja;
* bo subjektom, navedenim v 9. členu pogodbe omogočila nadzor nad izvajanjem projekta.

V primeru, da pri izvajanju projekta, za katerega so dodeljena nepovratna sredstva, pride do sprememb, je upravičenec dolžan v roku 15 dni o teh spremembah obvestiti ministrstvo, vendar preden se izteče rok za zaključek projekta, sicer ministrstvo lahko odstopi od pogodbe in zahteva vračilo sredstev z zakonskimi zamudnimi obrestmi od dne nakazila do dne vračila.

Občina lahko izvede spremembo projekta v primeru tehtnih razlogov, ki morajo biti ustrezno utemeljeni. Sprejete spremembe pogodbe se opredeli med pogodbenima strankama s sklenitvijo dodatka k pogodbi.

11. člen

Ministrstvo lahko odstopi od pogodbe in zahteva vračilo izplačanih sredstev, če:

* se naknadno ugotovi, da so aktivnosti, ki so predmet te pogodbe, dvojno financirane iz državnega proračuna ali sredstev Evropske unije, ali so denarna sredstva istočasno povrnjena iz naslova te pogodbe in tudi iz drugega vira javnih financ, ali pa so bila sredstva drugega javnega vira odobrena, ne da bi bilo o tem do sklenitve te pogodbe ministrstvo pisno obveščeno;
* se naknadno ugotovi navedba neresničnih ali zavajajočih podatkov, ali da je občina predložila neverodostojno dokumentacijo v vlogi, zahtevku za izplačilo ali pri posredovanju zahtevanih poročil;
* se naknadno ugotovi, da je občina porabila sredstva v nasprotju z določili sofinanciranja investicijskega projekta iz te pogodbe;
* občina ne ravna s skrbnostjo dobrega gospodarja;
* občina ne izvaja in vodi projekta v skladu z veljavno zakonodajo in predpisi, vključno z zakonodajo, ki ureja javno naročanje, oziroma da krši navede predpise;
* občina ne zagotovi strokovnega nadzora nad izvajanjem del;
* občina do izstavitve prvega zahtevka ne pošlje načrta razvojnih programov občine, iz katerega je razvidno, da je projekt imensko in vrednostno usklajen z dejanskih stanjem, razen v primeru, ko je bil projekt imensko in vrednostno usklajen že ob oddaji vloge;
* občina po zaključku projekta ne posreduje končnega poročila o izvedbi projekta;
* občina terjatve do ministrstva iz naslova te pogodbe odstopi ali odstopi v zavarovanje tretjim pravnim ali fizičnim osebam ali na terjatvah do ministrstva iz naslova te pogodbe ustanovi zastavne pravice ali s sredstvi pridobljenimi na podlagi te pogodbe razpolaga v nasprotju s 5. členom pogodbe;
* občina ne omogoči izvajanja nadzora nad projektom skladno s pogodbo;
* se ministrstvo odloči, da omogoči občini izpolnitev obveznosti iz te pogodbe v dodatnem roku, pa občina niti v dodatnem roku ne izpolni svojih obveznosti;
* se naknadno ugotovi, da investicijski projekt ni projekt za izgradnjo osnovne komunalne infrastrukture v romskih naseljih;
* ne bo izvedla vseh aktivnosti projekta iz 3. člena te pogodbe v pogodbenem roku;
* ne bo dosegla načrtovanih učinkov ob zaključku aktivnosti projekta;
* bo naknadno ugotovljena navedba neresničnih ali zavajajočih podatkov, ali bo ugotovljeno, da je občina predložila neverodostojno dokumentacijo v vlogi ali pri posredovanju zahtevanih poročil;
* med izvajanjem pogodbe pride do sprememb, ki bi vplivale na oceno vloge tako, da bi se ocena znižala pod prag določen za sofinanciranje projektov;
* če se med izvajanjem pogodbe višina sofinanciranih stroškov zniža pod minimalni znesek sofinanciranja, določen v javnem razpisu in razpisni dokumentaciji;
* občina krši katerokoli drugo določbo te pogodbe ali javnega razpisa.

Ministrstvo lahko odstopi od pogodbe in zahteva vračilo izplačanih sredstev v primerih določenih s to pogodbo in v vseh drugih primerih kršitev pogodbenih obveznosti, kakor tudi v primerih določenih z Obligacijskim zakonikom ali drugim predpisom. V primeru, da ministrstvo odstopi od pogodbe, se glede pravnih učinkov odstopa upoštevajo določbe Obligacijskega zakonika.

V primerih, ko lahko ministrstvo uveljavi odstopno upravičenje ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delna zavrnitev zahtevka za izplačilo oziroma zmanjšanje zahtevka za sporni del,
* zavrnitev celotnega zahtevka za izplačilo ter posledično neizplačilo sredstev,
* zahtevek za vračilo dela ali vseh izplačanih sredstev brez odstopa od pogodbe,
* znižanje pogodbene vrednosti.

V primeru, da ministrstvo občini izstavi zahtevek za vračilo sredstev, je ministrstvo upravičeno tudi do zakonskih zamudnih obresti od dneva nakazila sredstev na TRR občine do dneva vračila sredstev v proračun RS.

V primeru ugotovljenih nepravilnosti znaša rok za povračilo zahtevanih sredstev trideset (30) dni od prejema pisnega poziva ministrstva za vračilo sredstev.

12. člen

V primeru, da kdo v imenu ali na račun občine, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, prejemniku ali njenemu predstavniku, zastopniku, posredniku, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

13. člen

Skrbnika/ci pogodbe sta:

* za ministrstvo: ,
* za občino: *.*

14. člen

Morebitne spremembe in dopolnitve te pogodbe so veljavne le, če so dogovorjene v pisni obliki s sklenitvijo dodatka k tej pogodbi.

Za zamenjavo skrbnika pogodbe zadostuje pisno obvestilo drugi pogodbeni stranki.

15. člen

Pogodbeni stranki bosta vse morebitne spore iz te pogodbe reševali sporazumno. V primeru, da to ne bo mogoče, je za reševanje sporov pristojno sodišče v Ljubljani.

16. člen

Ta pogodba je podpisana elektronsko.

17. člen

Pogodba je sklenjena z dnem podpisa obeh pogodbenih strank in se izvaja do preklica oziroma do izpolnitve vseh pogodbenih obveznosti.

|  |  |
| --- | --- |
| OBČINA | Ministrstvo  |
| Številka:V …………………...., dne ………… | Številka:V Ljubljani, dne …………………… |
| Občina ………………… ŽUPAN(JA) | Ministrstvo za kohezijo in regionalni razvojdr. Aleksander JevšekMINISTER |

Priloge:

* Priloga št. 1 (Zahtevek za izplačilo)
* Priloga št. 2 (Poročilo o opravljenih delih)
* Priloga št. 3 (Vmesno/končno poročilo o izvedbi in financiranju projekta)
* Priloga št. 4 (Izjava)